cyanic-selkie/wikianc huggingface dataset:
მატნის წმინდა ბარბარეს ეკლესია
ეკლესია დარბაზულია (8,6 X 5 მ), შეიცავს სხვადასხვა პერიოდის ორ საამშენებლო ფენას. შენობის თავდაპირველი ნაწილი ნაგებია რიყის ქვით და სხვადასხვა ზომის ნატეხი ქვის ირეგულარული წყობით, დუღაბის სქელ ფენაზე. გვიან განახლებული ნაწილი (კამარა, კონქი, შესასვლელების თაღები) გამოყვანილია აგურით. ეკლესია შიგნიდან და გარედან შელესილია. ეკლესიაში შესასვლელი სამხრეთიდან და დასავლეთიდანაა. სამხრეთ კარი კედლის დასავლეთ ნაწილშია, ხოლო დასავლეთისა, ღერძიდან ოდნავ ჩრდილოეთითაა. ორივე შესასვლელი შიგნით თარაზულადაა გადახურული, გარედან - თაღოვანია. თაღი კედლის სწორკუთხა შეღრმავებაშია ჩასმული, რომელსაც აგურის საფეხუროვანი ფრიზი აგვირგვინებს. აღმოსავლეთით ოდნავ ნალისებრი აფსიდაა, აბსიდის ღერძზე თაღოვანი სარკმელია. საკურთხევლის შუაში აგურით ნაგები ტრაპეზი დგას. მეორე ტრაპეზი აბსიდის ჩრდილოეთ გვერდზეა მიშენებული. საკურთხეველი დარბაზის იატაკის მიმართ საფეხურითაა შემაღლებული და აბსიდის მხრების ხაზიდან რამდენადმე წინ წამოწეული. ეკლესიის დასავლეთ კედელში ერთი თაღოვანი სარკმელია. დარბაზი გადახურულია შეისრული კამარით. ეკლესიას შირიმის მაღალი ლავგარდანი აქვს. ლავგარდნის პროფილს შეადგენს თარო, წრეთარგი და ლილვი. დასავლეთ ფრონტონის წვერზე დგას აგურით ნაგები, ოთხივე მხარეს თაღებით გახსნილი, ვიწრო, სწორკუთხა სამრეკლო. ეკლესია გადახურულია ღარიანი კრამიტით.
ლიტერატურა
კატეგორია:ახმეტის მუნიციპალიტეტის ტაძრები
კატარიში
კატარიში (Ҡатарыш) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 14 ადამიანი. რაიონულ ცენტრ ბელრეცკიდან დაშორებულია 64 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (69%).
სქოლიო
კატეგორია:ბელორეცკის რაიონის სოფლები
ალტანის რენკლოდი
ალტანის რენკლოდი, გრაფ ალტანი — ქლიავის (რენკლოდის) ევროპული ჯიში. გამოყვანილია ბოჰემიაში გრაფ ალტანის მამულში, მიღებულია მწვანე რენკლოდის ნათესებიდან. საშუალო-ზომიერი ზრდის ხეა, მომრგვალო ვარჯით. ფოთოლი მსხვილია, ოვალური ფორმის. ყვავილობს აპრილის მეორე დეკადაში (გორის პირობებში), საუკეთესო დამამტვერიანებელ ჯიშებად უნდა ჩაითვალოს მწვანე რენკოლდი და იტალიური უნგრულა. ხასიათდება მაღალმოსავლიანობით. იკრიფება აგვისტოს მე-2 დეკადაში, კარგად იტანს ტრანსპორტირებას. ჭარბტენიან რეგიონებში ხშირად ზიანდება მონილიოზით. ნაყოფი მსხვილია (3,6🞩4,2🞩4,4 სმ; მასა 36 გრამი), ფერად მოწითალო, მრგვალი ფორმისა, ბრტყელი ფუძით. კანი სქელია, ხშირად ბადისებრად დასერილი, ძირითადი ფერი ღია მომწვანო–ყვითელია, რომელიც ემჩნევა მხოლოდ შემოუსვლელ ნაყოფს და დაჩრდილულ ადგილებზე ყომრალ–წითელი შეფერვა ფარავს ნაყოფის თითქმის მთელ ზედაპირს. კანზე აშკარად ემჩნევა მოჟანგისფრო წერტილები და ხალები. სრულ სიმწიფეში მუქი წითელი ხდება, დაფარულია ნაფიფქით. რბილობი მუქი ყვითელი, მკვრივი, წვნიანი, არომატული, ხასიათდება კარგი საგემოვნო თვისებებით, კურკა (მასით ნაყოფის წონის 4%) რბილობს ნახევრად სცილდება. გამოიყენება როგორც სასუფრედ, ასევე კომპოტების დასამზადებლად.
სქოლიო
კატეგორია:ქლიავის ჯიშები
ვადულ-ლეკა-ნოუ
ვადულ-ლეკა-ნოუ (Vadul-Leca Nou) — სოფელი მოლდოვაში, ტელენეშტის რაიონში. მდებარეობს ზღვის დონიდან 126 მეტრზე. 2004 წლის მონაცემებით, მოსახლეობა 22 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
საზღვარგარეთულა
საზღვარგარეთულა — მდინარე საქართველოში, ნინოწმინდის მუნიციპალიტეტში. სათავე აქვს ნიალისყურის ქედის ჩრდილო კალთაზე, ზღვის დონიდან 2750 მ სიმაღლეზე. სიგრძე 18,3 კმ, აუზის ფართობი 50 კმ². ერთვის ბუღდაშენის ტბის დასავლეთ ნაპირს. ჩამონადენის მოდული 6 წმ/კმ². წყლის საშუალო ნაკადი 300 ლ/წ. მდინარის ირგვლივ ჭაობებია განვითარებული. მდინარე საზღვარგარეთულა ბუღდაშენის ტბის ერთადერთი შენაკადია, რომელიც მისი წყალშემკრების სამ მეოთხედს შეადგენს. ადგილობრივი სახელწოდებაა „ზაგრანიჩნაია“ (Заграничная) ანუ „სასაზღვრო მდინარე“.
სქოლიო
კატეგორია:სამცხე-ჯავახეთის მხარის მდინარეები
იაკობუს აუდი
იაკობუს იოჰანეს პიტერ აუდი (Jacobus Johannes Pieter Oud დ. 9 თებერვალი, 1890, პიურმერენდი — გ. 5 აპრილი, 1963, ვასენარი) — ჰოლანდიელი არქიტექტორი, არქიტექტურის თეორეტიკოსი, „დე სტილის“ (De Stijl) ერთ-ერთი პირველი მიმდევარი და ფუნქციონალიზმის ერთ-ერთი მთავარი წარმომადგენელი.
ბიოგრაფია
აუდი დაიბადა პიურმერენდში თამბაქოს და ღვინის მოვაჭრის ოჯახში. როგორც ახალგაზრდა არქიტექტორი განიცდიდა ბერლაგეს გავლენას და გარკვეული დრო სწავლობდა თეოდორ ფიშერთან მიუნხენში. ის მუშაობდა უ.მ. დუდოკთან ერთად ლეიდენში სადაც შეხვდა თეო ვან დუსბურგს და ასე აღმოჩნდა „დე სტილის“ მოძრაობაში. 1918 და 1933 წლებში აუდი იყო როტერდამის მუნიციპალური არქიტექტორი. ამ პერიოდში ქალაქში მუშების დიდი იმიგრაცია იყო და აუდი უმთავრესად მუშაობდა სოციალური საცხოვრისის პროექტებზე. ეს მოიცავდა პროექტებს სპანგენში, კიეფჰოეკში და ვიტე დორპში. აუდი ერთი იმათგანი იყო ვინც ცდილობდა შეეჯერებინა მკაცრი, რაციონალური, მშენებლობა მომხმარებლების ფსიქოლოგიურ მოთხოვნილებებთან და მათ ესთეტიკურ მოლოდინებთან. ცდილობდა „პოეტიკური ფუნქციონალიზმის“ პრაქტიკაში დანერგვას.
1927 წელს ის იყო ერთ-ერთი იმ თხუთმეტთაგანისგან რომლებიც შეეწივნენ გავლენიან მოდერნისტულ გამოფენას ვაისენჰოფში. 1932 წლისთვის ის ითვლებოდა გამოჩენილ მოდერნისტ არქიტექტორთა ოთხეულის წევრად ლუდვიგ მის ვან დერ როესთან, ვალტერ გროპიუსთან და ლე კორბუზიესთან ერთად და წარმოჩინებული იყო ფილიპ ჯონსონის საერთაშორისო სტილის გამოფენაზე. 1945 წელს მეორე მსოფლიო ომის დასრულების შემდეგ მან უფლება მისცა ამერიკაში დაბეჭდილიყო მისი 1941 წელს აშენებული შელის სათავო ოფისის შენობა ჰააგაში, თუმცა არქიტექტურულმა პრესამ სარკასტულად დაგმო მის მიერ ორნამენტების გამოყენება მოდერნისტული სულის წინააღმდეგ. მეორე მსოფლიო ომის დასრულების შემდეგ აუდმა დააპროექტა ჰოლანდიის ნაციონალური ომის მუზეუმი და სამხედრო სასაფლაო. შემდგომში აუდი გათავისუფლდა „დე სტილის“ გავლენებისგან. მან დააპროექტა სპაარბანკი როტერდამში, საოფისე შენობა „დე უტრეხტი“ როტერდამში და ბავშვთა ჯანმრთელობის ცენტრი არნემში. 1954 წელს მას მიენიჭა არქიტექტურის საპატიო დოქტორის წოდება დელფტის ტექნიკურ უნივესიტეტში.
აუდის ძმა, პიტერ აუდი იყო როტერდამის მერი. აუდი 1963 წელს 73 წლის ასაკში გარდაიცვალა ვასენაარში.
სქოლიო
კატეგორია:დაბადებული 1890 კატეგორია:გარდაცვლილი 1963 კატეგორია:ნიდერლანდელი არქიტექტორები
ოქროს კბილი
ოქროს კბილი — მიხეილ ჯავახიშვილის მოთხრობა. მიხეილ ჯავახიშვილის სააზროვნო სივრცეში ხშირად იჭრებიან უფერულ-უღიმღამო ცხოვრებიდან ამოზრდილი ადამიანები, რომლებიც, მხოლოდ და მხოლოდ, პიროვნული სატკივარის გათავისების წყალობით ხდებიან სახიერნი. ასეთი, ერთი შეხედვით, ერთფეროვანი ცხოვრებით ცხოვრობდა მიხეილ ჯავახიშვილის ოქროს კბილის პერსონაჟიც თომა შადიშვილი. ეს საკუთარი ვნებათაღელვის ჩაცხრომის მსურველი ახალგაზრდა კაცი, ყველასგან და ყველაფრისგან გამიჯნული, თავისდა უნებურად, სიყვარულის ცხელ მორევში აღმოჩნდება ჩაძირული.
მოთხრობის სიუჟეტი
„ოქროს კბილის“ მთავარი პერსონაჟი თომა შადიშვილია, რომელიც დედამისთან ერთად ცხოვრობს ქირით თბილისში და მოლარედ მუშაობს. ბავშვობის ტრავმისა და სირცხვილის გამო ის ქალებს მუდამ გაურბის. ერთხელაც შემთხვევით თავის საბედოს შეხვდება, რომელიც თომასადმი ინტერესს გამოავლენს. მას თამროს დაარქმევს და ძებნას დაიწყებს. მისი მეგობარი კოტე შეპირდება, რომ მის ძებნაში დაეხმარება. ის თამროს დის ქმრის ძმაა, თუმცა, თამროსა და თომას აღწერილი ქალის ერთმანეთთან დაკავშირება მხოლოდ თამროს გარდაცვალების შემდეგ შეძლო. იმ ნახვის შემდეგ თამროც ეძებს თავის სიყვარულს, თუმცა, ლოგინადაა ჩავარდნილი ავადმყოფობის გამო (ავადმყოფობამ შეუწყო ხელი თამროს მხრიდან ინიციატივის გამოვლენას) და თავის დას სოფიოს სთხოვს მოძებნას, მაგრამ სოფიოსათვის თამროს გრძნობების გაგება არც ისე მარტივია. თამრო და თომა ერთმანეთს მხოლოდ სიზმარში ნახულობენ. როდესაც თამრო მოკვდება, თომას გამოეღვიძება და დაიყვირებს, რომ ის კვდება. თუმცა მას თავის საბედოს პოვნის იმედი მაინც აქვს. მეორე დღეს კოტე თომას პანაშვიდზე წაიყვანს სადაც აღწერილობით დაადგენს, რომ მისი მეგობრის საყვარელი ქალი წევს კუბოში (თომას მუდმივად ახსენებს თამროს ოქროს კბილს). კოტე მეგობარს არაფერს ეტყვის და ურჩევს მიჯნურის ძებნას თავი დაანებოს. თომა კი ადგება და კვლავ საძებრად წავა.
სქოლიო
კატეგორია:მიხეილ ჯავახიშვილის ნაწარმოებები კატეგორია:ქართული მოთხრობები კატეგორია:ქართული ლიტერატურა
იუჰან კუკი
იუჰან კუკი (Juhan Kukk; დ. 13 აპრილი, 1885, რაკე — გ. 4 დეკემბერი, 1942) — ესტონელი პოლიტიკოსი. ესტონეთის პრემიერ-მინისტრი 1922–1923 წლებში.
1910 წელს დაასრულა რიგის პოლიტექნიკური ინსტიტუტის სავაჭრო ფაკულტეტი, სტაჟირებას გადიოდა გერმანიაში. 1911–1919 წლებში ეწეოდა ჟურნალისტურ საქმიანობას. 1919–1920 წლებში ესტონეთის ფინანსთა მინისტრია. 1920–1926 წლებში რიიგოკოგუს წევრია. 1922–1923 წლებში ესტონეთის მთავრობის მეთაურია.
აკრიტიკებდა კონსტანტინ პიატსის პოლიტიკურ რეჟიმს. 1940 წელს დააპატიმრეს შინაგან საქმეთა სახალხო კომისარიატის წარმომადგენლებმა. გარდაიცვალა 1942 წელს პატიმრობაში.
რესურსები ინტერნეტში
კატეგორია:ესტონეთის პრემიერ-მინისტრები კატეგორია:დაბადებული 13 აპრილი კატეგორია:დაბადებული 1885 კატეგორია:გარდაცვლილი 4 დეკემბერი კატეგორია:გარდაცვლილი 1942
ფიდიუაგ
ფიდიუაგ („მაცნე“) — ყოველთვიური საზოგადოებრივ-პოლიტიკური და ლიტერატურულ-მხატვრული ჟურნალი. საქართველოს მწერალთა კავშირის სამხრეთ ოსეთის განყოფილების ორგანო, გამოდიოდა ცხინვალში ოსურ ენაზე. დაარსდა 1927 წელს. სხვადასხვა დროს რედაქტორებად მუშაობდნენ: ა. ფლითი (1924–1928), ს. პულათი (1929–1932), ჰ. ჯათიათი (1933), ჩ. ბეჯიტათი (1934–1936); ს. სანაკოევი (1938), რ. ოიევი (1934–19..), ი ფლითი (1950–1954), პ. გაგლოითი (1955), გ. ჯათიათი (1973); 1974 წლიდან რედაქტორი იყო ვლადიმერ გაგლოითი. ჟურნალში იბეჭდებოდა ოსი მწერლების ნაწარმოებები, აგრეთვე თარგმანები ქართულ, რუსულ და სხვა ენებიდან, პუბლიცისტური წერილები და სხვა. ტირაჟი 14 ათასი (1985).
ლიტერატურა
კატეგორია: საქართველოს ჟურნალები კატეგორია:ოსურენოვანი ჟურნალები
ნეფროლოგია
ნეფროლოგია (nephros — თირკმელი) — მედიცინის დარგი, რომელიც შეისწავლის თირკმლის დაავადებებს ( ნეფრიტი, პიელონეფრიტი, ამილოიდოზი და სხვა), მათ ეტიოლოგიას, პათოგენეზს, მკურნალობასა და პროფილაქტიკას. ნეფროლოგიის პრობლემებს კომპლექსურად იკვლევენ კლინიცისტები, მორფოლოგები, ფიზიოლოგები, რადიოლოგები; ნეფროლოგია მჭიდროდაა დაკავშირებული უროლოგიასთან.
ცალკეული ცნობები თირკმლის დაავადებებზე ჯერ კიდევ ანტიკური მედიცინის წყაროებში გვხვდება. ნეფროლოგიაზე სწავლების ფუძემდებლად ითვლება რიჩარდ ბრაიტი, რომელმაც დაწვრილებით აღწერა ამ დაავადების მიმდინარეობის კლინიკური თავისებურებები. ამ დარგის ძირითადი პრობლემებია თირკმლის დიფუზიური და კეროვანი ანთებითი დაავადებანი, მათ შორის ტუბერკულოზი, თირკმლისმიერი ჰიპერტონია და სხვა.
ლიტერატურა
კატეგორია:მედიცინა
ასტრიდ შვედი
ასტრიდ შვედი (Astrid av Sverige, Astrid de Suède; დ. 17 ნოემბერი, 1905, სტოკჰოლმი, შვედეთი — გ. 29 აგვისტო, 1935, შვიცი, შვეიცარია) — ბერნადოტების დინასტიის წარმომადგენელი. შვედეთის მეფე ოსკარ II-ისა და დანიის მეფე ფრედერიკ VIII-ის შვილიშვილი, ნორვეგიის მეფე ჰარალდ V-ის დეიდა. ბელგიის დედოფალი 1934-1935 წლებში როგორც მეფე ლეოპოლდ III-ის პირველი ცოლი. ბელგიის ორი მეფის: ბოლდუენისა და ალბერტ II-ის, აგრეთვე ლუქსემბურგის დიდი ჰერცოგინია ჟოზეფინ შარლოტ ბელგიელის დედა.
კავშირი (მეტყველების ნაწილი)
კავშირი — დამხმარე მეტყველების ნაწილი, რომელიც უცვლელია და აერთებს წინადადების ორ წევრს ან ორ წინადადებას.
კავშირებია: და, თუ, მაგრამ, ხოლო, თორემ, ან, რომ, თუ არა, რათა, ე. ი. (ესე იგი), ანუ...
ასტრიდ შვედი
ბიოგრაფია
1926 წლის 21 სექტემბერს ასტრიდი დანიშნეს ბელგიის მეფე ალბერტ I-ისა და დედოფალ ელიზაბეთ ბავარიელის უფროს ვაჟზე, პრინც ლეოპოლდზე, რომელთა ქორწილიც ამავე წლის 4 ნოემბერს შედგა სტოკჰოლმში. ამ ქორწილს მთელი ევროპის მონარქები დაესწრნენ, მათ შორის ბელგიის, შვედეთის, ნორვეგიისა და დანიის მეფე-დედოფლები, აგრეთვე ლეოპოლდის და, იტალიის დედოფალი მარი ჟოზე ბელგიელი.
ქორწილის შემდეგ სამეფო წყვილი ბრიუსელის სასახლეში დასახლდა. აქ ასტრიდი ბეჯითად შეისწავლიდა ფრანგულ და ნიდერლანდურ ენებს, რათა ბელგიელებთან კონტაქტი შესძლებოდა. აღსანიშნავია, რომ წყვილს ბედნიერი და ნაყოფიერი ქორწინება ჰქონდა, რომელშიც ასტრიდმა ორი ვაჟი და ერთი ქალიშვილი გააჩინა. მისი ორივე ვაჟი შემდგომში ბელგიის მეფე გახდა.
1934 წლის 17 თებერვალს მისი მამამთილი, მეფე ალბერტ I გარდაიცვალა, რის გამოც ტახტი ლეოპოლდ III-მ დაიკავა, ასტრიდი კი ბელგიის დედოფალი გახდა. მისი მმართველობა მეტად ხანმოკლე აღმოჩნდა, რადგან 1935 წლის 29 აგვისტოს შვეიცარიაში ვიზიტისას, 29 წლის ასტრიდი ავტოკატასტროფას ემსხვერპლა. იგი გადაასვენეს და დიდი პატივით დაკრძალეს ბრიუსელში. მის დაკრძალვას ათასობით ბელგიელი დაესწრო.
კავშირი (მეტყველების ნაწილი)
ზოგიერთი კავშირი აერთებს როგორც ორ წევრს, ისე ორ წინადადებას.
ასტრიდ შვედი
ბიოგრაფია
ამ ამბიდან რამდენიმე წელიწადში, 1941 წელს ლეოპოლდი მეორედ დაქორწინდა ბელგიელ დიდგვაროვანზე, რომელთანაც კიდევ სამი შვილი შეეძინა, თუმცა მას დედოფლის წოდება არასოდეს ჰქონია.
კავშირი (მეტყველების ნაწილი)
ზოგი კავშირი მხოლოდ წინადადებებს აერთებს. ასეთი კავშირებია: რომ, რათა, რაკი, თუ არა, სანამ, ვიდრე, რადგანაც.
ასტრიდ შვედი
ლიტერატურა
კატეგორია:დაბადებული 17 ნოემბერი კატეგორია:დაბადებული 1905 კატეგორია:გარდაცვლილი 29 აგვისტო კატეგორია:გარდაცვლილი 1935 კატეგორია:ბერნადოტები კატეგორია:შვედეთის პრინცესები კატეგორია:ბელგიის დედოფლები
კავშირი (მეტყველების ნაწილი)
კავშირი ორგვარია: მაერთებელი და მაქვემდებარებელი.
მაერთებელი კავშირი აერთებს ორ ერთგვარ წევრს ან ორ ისეთ წინადადებას, რომლებიც ერთმანეთის მიმართ თანასწორია. მაქვემდებარებელი კავშირი ორ ისეთ წინადადებას აერთიანებს, რომელთაგანაც ერთი მთავარია და მეორე დამოკიდებული.
მაქვემდებარებელი კავშირებია: რომ, თუ არა, რათა, რაკი, ვიდრე და სხვ. მაქვემდებარებელი კავშირებია: ვინც, რაც, რომელიც, როგორიც, სადაც, საიდანაც, საითკენაც, როდესაც.
რესურსები ინტერნეტში
კატეგორია:მეტყველების ნაწილები
სეიმური (უისკონსინი)
სეიმური (Seymour) — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში. 2000 წლის აღწერის მონაცემებით, ქალაქის მოსახლეობა 3 451 ადამიანს შეადგენდა, სიმჭიდროვე 499 კაცი/კმ². ფართობი 6,92 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 6,92 კმ²-ს. აქედან ხმელეთს ფართობის მთლიანი უჭირავს.
სქოლიო
კატეგორია:აუტაგამის ოლქის ქალაქები
კოროლიოვისა და გაგარინის ძეგლი
მისამართი: ტაგანროგი, ჩეხოვის ქუჩა, № 22.
ძეგლი
იური გაგარინი კოროლიოვისაგან განსხვავებით საკმაოდ დაბალი იყო. მისი სიმაღლე სულ რაღაც 165 სმ იყო. ძეგლის ავტორი თვლიდა, რომ ადამიანი ვინც პირველმა შემოუფრინა დედამიწას და მსოფლიო მასზე საუბრობს, არ შეიძლებოდა რომ გამოესახა ტავის რეალურ სიმაღლეში და გადაწყვიტა გაგარინი კოროლიოვზე დიდი გამოესახა. ქანდაკების მარჯვენა წინა კუთხეზე ავტორის ინიციალები და წელია მითითებული „О. Комов 75 г.“
ისტორია
სკულპტურის დადგმის მთავარი ინიციატორი იყო ტაგანროგის საპატიო მოქალაქე ე. ზაიცევი, ტაგანროგის რადიოტექნიკური ინსტიტუტის ყოფილი თანამშრომელი, შემდეგ პარტიული და სახელმწიფო მოღვაწე, რსფსრ-ის მომავალი კულტურის მინისტრის მოადგილე, შემდეგ სსრკ-ის კულტურის მინისტრის მოადგილე. 1978 წელს ე. ზაიცევმა ხელი შეუწყო ტაგანროგელებისათვის ძეგლის გადაცემას.
1975 წელს ქანდაკება „გაგარინი-კოროლიოვა“ წარადგინეს მოსკოვის გამოფენაზე. გამოფენის დახურვის შემდეგ საბჭოთა კულტურის ფონდმა ეს ძეგლი ტაგანროგის სურათების გალერეას გადასცა საჩუქრად. ძეგლი შედიოდა გალერეის პარკის ძეგლების კოლექციაში.
2002 წელს, რადიოტექნიკური ინსტიტუტის 50-ე წლისთავისდმი მიძღვნილი ღონისძიებების პერიოდში, ძეგლი დადგეს იმ ადგილზე სადაც მაჟამად დგას, ხოლო მის ყოფილ ადგილზე ცენტრალური საბავშვო მოედანია.
სქოლიო
კატეგორია:ტაგანროგის ძეგლები
წინანდალი (ღვინო)
მინი წინანდალი — ადგილწარმოშობის დასახელების კონტროლირებადი უმაღლესი ხარისხის თეთრი, მშრალი ღვინო. მზადდება რქაწითელის და კახური მწვანეს ჯიშების ყურძნიდან (15 %-მდე).
ღვინო „წინანდალი“ ხასიათდება ღია ჩალისფერი შეფერვით, გემოზე ჰარმო­ნიული, სრული, დახვეწილია, განვითარებული ბუკეტით, ჯიშური არომატით.
მიკროზონის ტერიტორია მოიცავს ერთი მხრივ ცივ-გომბორის ქედის ჩრდილო-აღმოსავლეთი დაქანების ტყიანი კალთების გაგრძელებას და მეორე მხრივ მთისწინებსა და ალაზნის ვაკეს. სამრეწველო ვენახები ძირითადად განლაგებულია ზღვის დონიდან 300-750 მ სიმაღლის ფარგლებში.
ღვინო „წინანდლის“ წარმოების სანედლეულო ბაზა მოიცავს შემდეგ სოფლებს: აკურა, ვანთა, ბუშეტი, ქვემო ხოდაშენი, წინანდალი, კისისხევი, კონდოლი, ნასამხრალი, შალაური, კურდღელაური, ვარდისუბანი, გულგულა, იყალთო, რუისპირი.
ღვინო „წინანდლის“ მოცულობითი სპირტშემცველობა უნდა შეადგენდეს არანაკლებ 10,5 %-ს, შაქრების მასური კონცენტრაცია არაუმეტეს 3 გ/დმ³, ტიტრული მჟავიანობა 5,5-7,5 გ/დმ³, აქროლადი მჟავიანობა არაუმეტეს 1,0 გ/დმ³, დაყვანილი ექსტრაქტის მასის კონცენტრაცია არანაკლებ 16 გ/დმ³, გოგირდოვანი მჟავის საერთო მასის კონცენტრაცია არაუმეტეს 210 მგ/დმ³, თავისუფალი გოგირდოვანი მჟავის კონცენტრაცია არაუმეტეს 30 მგ/დმ³.
საბჭოთა პერიოდში „სამტრესტი“ უშვებდა თეთრი სამარკო სუფრის ღვინოს — წინანდალი №1.
რესურსები ინტერნეტში
კატეგორია:ქართული ღვინო კატეგორია:ადგილწარმოშობის დასახელების ღვინოები საქართველოში
ვოლგოგრადის წმინდა პარასკევას ეკლესია
ვოლგოგრადის წმინდა პარასკევას ეკლესია (Церковь Параскевы Пятницы) — მართლმადიდებლური ეკლესია ვოლგოგრადში (ძველ ცარიცინში). ეკლესიის მშენებლობა მიმდინარეობდა 1914-1915 წლებში. აგებულია ცარიცინელი ვაჭრის ვასილი ლაპშინის მიერ და აქვს რეგიონალური კულტურული მემკვიდრეობის ძეგლის სტატუსი.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოგრადის ეპარქიას.
ისტორია
საბჭოთა ხელისუფლება ლაპშინის ოჯახს დევნიდა, ასევე ეკლესიაც გაანადგურეს, ხოლო გუმბათი ჩამოანგრიეს, შენობა კი სასოფლო საბჭოს გადასცეს. 1936 წელს შენობა სათამაშოების ფაბრიკას გადასცეს. გარდა ამისა სხვადასხვა დროს შენობა ეკუთვნოდა ქუჩის ბავშვების თავშესაფარს, მუშათა კლუბი, ლურსმნის საამქრო. სტალინგრადის ბრძოლის დროს ეკლესიის სარდაფი გამოიყენებოდა დაბომბვის საწინააღმდეგო თავშესაფრად. ომის შემვეგ შენობაში განათავსეს სამხედრო საწყობი. პრესის ინფორმაციით, 1975 წელს მისი ფოტოგრაფირებით დაკავდა შვედეთის სამხედრო ატაშე.
1991 წელს შენობა დაუბრუნდა რუსეთის მართლმადიდებელ ეკლესიას. ხელახლა გახსნილი ეკლესიის წინამძღვრად დანიშნეს ალექსანდრე ტროიცკი, რომელიც დაკავდა ეკლესიის აღდგენის საქმიანობით. ამ პერიოდში ეკლესიას მიაშენეს კარიბჭე, საზეიმო შესასვლელი და დაადგეს ახალი გუმბათი. ეკლესიას მიმდინარე საქმიანობის შესაფასებლად ესტუმრა მოსკოვისა და სრულიად რუსეთის პატრიარქი ალექსი II.
2002 წლიდან მომავალი 10 წლის განმავლობაში ეკლესია იყო უსტ-მედვედიცკის ფერისცვალების მონასტრის მეტოქი, ხოლო 2012 წელს რამდენიმე თვე სულიწმინდის მონასტრის მეტოქი.
დღეისათვის წმინდა პარასკევას ტაძარი რუსეთის მართლმადიდებელი ეკლესიის სრულფასოვანი მოქმედი ეკლესიაა. ტაძარს აქვს ბიბლიოთეკა, რომელშიც თავმოყრილია მართლმადიდებლური ლიტერატურის ერთ-ერთი ყველაზე დიდი ფონდი ვოლგოგრადში.
სქოლიო
კატეგორია:რუსეთის კულტურული მემკვიდრეობის ძეგლები ვოლგოგრადის ოლქში კატეგორია:ვოლგოგრადის მართლმადიდებლური ტაძრები კატეგორია:ვოლგოგრადის ღირსშესანიშნაობები
TRAPPIST-1e
მინი|250პქ|TRAPPIST-1e, მხატვრის წარმოსახვა Trappist-1E (აგრეთვე ცნობილი როგორც 2MASS J23062928-0502285E) — სავარაუდოდ კლდოვანი ეგზოპლანეტა, რომელიც ბრუნავს ულტრაცივი ჯუჯა ვარსკვლავის Trappist 1-ის დასახლებად ზონაში. პლანეტის აღმოჩენა მოხერხდა ტრანზიტული მეთოდით. Trappist-1E არის ერთ-ერთი იმ შვიდი ეგზოპლანეტიდან, რომელიც აღმოაჩინეს სპიცერის კოსმოსური ტელესკოპის მეშვეობით. აღსანიშნავია, რომ პლანეტა დასახლებად ზონაში მდებარეობს. Trappist-1E არის დედამიწის ზომის პლანეტა, რაც იმას ნიშნავს რომ მისი მასა და რადიუსი მიახლოებულია დედამიწის ანალოგიურ მაჩვენებელთან. მისი წონასწორობის ტემპერატურა ახლოსაა დედამიწის წონასწორობის ტემპარატურასთან და შეადგენს 251,3 K (-22 °C; -7 °F). მისი რადიუსია დაახლოებით 0.92 R⊕, მასა 0.62 M⊕. აღნიშნული იძლევა საშუალებას დადგინდეს მისი გრავიტაცია, რაც დედამიწის გრავიტაციის 74 % შეადგენს პლანეტის ორბიტალური პერიოდი დაახლოებით 6 დღეა. ეგზოპლანეტა გამოცხადა დასახლებად ზონაში მბრუნავ პლანეტად, რადგან ის თავის დედა ვარსკვლავისგან დაშორებულია ისეთ მანძილზე, სადაც სხვა პირობების და ატმოსფერული თვისებების არსებობის შემთხვევაში, მის ზედაპირზე შეიძლება არსებობდეს წყალი თხევად მდგომარეობაში. პლანეტის რადიუსი რომელიც 0.92 დედამიწის რადიუსია, მეცნიერებს ავარაუდებინებს რომ ეს კლდოვანი პლანეტაა.
სქოლიო
კატეგორია:ეგზოპლანეტები
კომაროვო (ბაშკირეთი)
კომაროვო  (Комарово) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 10 ადამიანი. რაიონულ ცენტრ ბელრეცკიდან დაშორებულია 85 კილომეტრით.
2002 წლის აღწერის მიხედვით მოსახლეობის უმრავლესობას რუსები შეადგენენ (97%).
სქოლიო
კატეგორია:ბელორეცკის რაიონის სოფლები
ვერეჟენი (ტელენეშტის რაიონი)
ვერეჟენი (Verejeni) — სოფელი მოლდოვაში, ტელენეშტის რაიონში. მდებარეობს ზღვის დონიდან 46 მეტრზე. 2004 წლის მონაცემებით, მოსახლეობა 2 906 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
რესპუბლიკა (სომხეთი)
პარტია რესპუბლიკა (Հանրապետություն) — სომხეთის ოპოზიციური პოლიტიკური პარტია. დაარსებულია 2001 წელს. პარტიის დამფუძნებელია სომხეთის პრემიერ-მინისტრი არამ სარქისიანი.
2003 წლის საპარლამენტო არჩევნებზე პარლამენტში გაიყვანა მხოლოდ 1 დეპუტატი, ხოლო 2007 წლის არჩევნებზე მიიღო ხმების მხოლოდ 1.65 %.
სქოლიო
კატეგორია:სომხეთის პოლიტიკური პარტიები
ნეჰები
ნეჰები — ეგვიპტელი ფარაონი წინადინასტიურ პერიოდში. ნეჰები მართავდა ნილოსის დელტას სავარაუდოდ ძვ. წ. IV ათასწლეულის ბოლოს. მიეკუთვნება ნულოვან დინასტიას. მისი სახელი ცნობილია მხოლოდ პალერმოს ქვიდან, რომელზეც ჩამოწერილია ქვემო ეგვიპტის ფარაონების სია. ისტორიულ წყაროებში ნეჰების შესახებ სხვა არანაირი მტკიცებულება არ მოგვეპოვება. მისი სახელი ითარგმნება, როგორც „გუთანთან დაკავშირებული“.
სქოლიო
კატეგორია:ეგვიპტის ფარაონები
სნუკერის სეზონი 1984-1985
სნუკერის სეზონი 1984-1985 — სნუკერის პროფესიონალური ტურნირების სერია 1984-1985 წლებში. მიმდინარეობა — აგვისტო 1984 — მაისი 1985. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივ დეივისი (ინგლისი), მასტერსი — კლიფ თორბერნი (კანადა), მსოფლიო ჩემპიონატი — დენის ტეილორი (ჩრდილოეთი ირლანდია). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 24 შეჯიბრი.
ოფიციალური რეიტინგი
ქვემოთ მოცემულია 1984-1985 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
სქოლიო
კატეგორია:სნუკერის სეზონები კატეგორია:1984 წელი სნუკერში კატეგორია:1985 წელი სნუკერში
ატმისებური
ატმისებური, წითელი ნეკტარინა, კაროლევის ქლიავი — ქლიავის ძველი ევროპული ჯიში. საშუალოზე ძლიერი ზრდის ხეა, ინვითარებს გაშლილ მრგვალ ვარჯს, საკმაოდ გამძლეა ყინვისადმი. ხასიათდება არარეგულარული მოსავლიანობით. იკრიფება ივლისის II–III დეკადაში (დასავლეთ საქართველოში — თვის შუა რიცხვებში, აღმოსავლეთში — ბოლო), კარგად იტანს ტრანსპორტირებას. ფოთოლი მსხვილი, ოვალური ფორმისაა, შემრგვალებული წვეროთი, მუქი მწვანე ფერისა, შებუსვილი, კიდე ორმაგადაა დაკბილული. ყვავილობა საშუალო პერიოდისა აქვს. თვითსტერილია.
საინტერესოა თავისი მსხვილი, ლამაზი ადრეულა სიმწიფის ნაყოფით, რომელიც გემოთი არ არის მაღალი ხარისხის, მაგრამ საუკეთესო პროდუქციას წარმოადგენს კომპოტისთვის. მსხვილია (4,5🞩4,7🞩4,6 სმ), მასა საშუალოდ 41 გრამს შეადგენს, მომრგვალო ფორმისაა, ბრტყელი და განიერი ფუძით და ბოლოთი. ნაყოფზე ღარი არ არის ღრმა. ნაყოფის კანი სქელია, მკვრივი, მოყვითალო მწვანე ფერის, ვარჯის დაჩრდილულ ადგილებზე შეფერვა მოწითალო ან მუქი წითელი აქვს, აყრია წვრილი თეთრი წერტილები. დაფარულია ლამაზი ცვილისებრი მკრთალი ფერის სქელი ნაფიფქით. რბილობი ყვითელი, მკვრივი, ძარღვიანი, წვნიანი, მოტკბო-მომჟავო გემოსი; შემოუსვლელი ნაყოფი მწკლარტე გემოსია. გემოს მხრივ მაღალი თვისებისა არ არის. მორგვალო ოვალური ფორმის კურკა რბილობს კარგად სცილდება, აქვს მობრტყო გვერდები, საშუალო ზომისაა, წონით ნაყოფის წონის 4%–ს შეადგენს.
ფართოდ არის გავრცელებული მეხილეობის სამრეწველო რაიონებში, გვხვდება ცალკე მდგომ ხეებად, ხშირადაა თბილისის საგარეუბნო ბაღებში. ქლიავის რეკომენდებული ჯიშია. აღმოსავლეთ საქართველოში, გორისა და კასპის მუნიციპალიტეტებში გავრცელებულია ატმისებურის ადგილობრივი ფორმა ალიბუხარი.
სქოლიო
კატეგორია:ქლიავის ჯიშები
რიჩარდ ბრაიტი
რიჩარდ ბრაიტი (Richard Bright; დ. 28 სექტემბერი, 1789 — გ. 16 დეკემბერი, 1858) — ინგლისელი ექიმი. მოღვაწეობდა ლონდონის ერთ-ერთ ჰოსპიტალში (Guy's Hospital). აღწერა ქრონიკული ნეფრიტი ( 1827 წელს ეწოდა ბრაიტის სნეულება). ერთმანეთისაგან განარხვავა გულის და თირკმლისმიერი წყალმანკი, შეისწავლა სიყვითლე პანკრეასის ანთების დროს და სხვა. ბრაიტის შრომებმა დიდი გავლენა იქონია თირკმლის დაავადებების შემდგომ შესწავლასა და კლასიფიცირებაზე.
ლიტერატურა
კატეგორია:ინგლისელი ექიმები კატეგორია:დაბადებული 28 სექტემბერი კატეგორია:დაბადებული 1789 კატეგორია:გარდაცვლილი 16 დეკემბერი კატეგორია:გარდაცვლილი 1858
რიჩარდ დრეიფუსი
რიჩარდ დრეიფუსი (Richard Dreyfuss; დ. 29 ოქტომბერი, 1947 ) — ამერიკელი მსახიობი. მიღებული აქვს ოსკარის, ოქროს გლობუსისა და BAFTA-ს ჯილდოები.
რესურსები ინტერნეტში
კატეგორია:დაბადებული 1947 კატეგორია:ნიუ-იორკელები კატეგორია:ოსკარის მფლობელი კინომსახიობები კატეგორია:ამერიკელი აგნოსტიკოსები კატეგორია:დაბადებული 29 ოქტომბერი კატეგორია:XX საუკუნის ამერიკელი კომიკოსები კატეგორია:XX საუკუნის ამერიკელი მამაკაცი მსახიობები კატეგორია:XX საუკუნის ამერიკელი მამაკაცი მწერლები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი კომიკოსები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი ალტერნატიული ისტორიის ჟანრის მწერლები კატეგორია:ამერიკელი ისტორიული რომანისტები კატეგორია:ამერიკელი მამაკაცი კომიკოსები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები
ატენური
ატენი (ატენური) — ადგილწარმოშობის დასახელების კონტროლირებადი უმაღლესი ხარისხის თეთრი ცქრიალა ღვინო. მზადდება ჩინურისა და გორული მწვანის ყურძნისაგან (აგრეთვე რეკომენდირებულია ალიგოტეს ჯიშის ყურძენი) ღვინომასალების მეორადი დუღილით.
ღვინო „ატენი“ („ატენური“) ხასიათდება ჩალისფერი შეფერვით, ჰარმონიული გემოთი, ხილის ტონებით, ენერგიული თამაშით.
ღვინო „ატენის“ („ატენურის“) სპეციფიკური ზონის ფართობი შეადგენს დაახლოებით 14,5 კმ².
მევენახეობის სპეციფიკური ზონა ატენი მდებარეობს შიდა ქართლში, გორის მუნიციპალიტეტში, თრიალეთის ქედის ჩრდილო-აღმოსავლეთი კალთების დაბოლოებაზე, მდინარე ატენურის მარცხენა და მარჯვენა მხარეს და ქმნის ორ ურთიერთსაპირისპირო (ჩრდილო-აღმოსავლეთის, სამხრეთის და სამხრეთ-დასავლეთის) დახრილობის ფერდობებსა და გავაკებებს, რომელიც მიმართულია მდინარე ატენურის აუზისაკენ.
მიკროზონაში ვენახები მოქცეულია 620 მეტრიდან 750 მეტრამდე სიმაღლის ფარგლებში და მოიცავს სოფლებს: პატარა ატენს, გარდატენს და დიდ ატენს.
რესურსები ინტერნეტში
კატეგორია:ადგილწარმოშობის დასახელების ღვინოები საქართველოში
რელიგია მაკაოში
მინი რელიგია მაკაოში - რელიგიური პრაქტიკების ერთობლიობა მაკაოში. მაკაოში ძირითადი რელიგიებია ჩინური ხალხური რელიგიები და ბუდიზმი. იმ პერიოდში, როდესაც ქალაქი პორტუგალიის მმართველობის ქვეშ იყო იყო (1557–1999 წლები) კათოლიციზმი ერთ-ერთი დომინანტური რელიგია გახდა, მაგრამ დღეს მისმა პოპულარობამ მნიშვნელოვნად დაიკლო. მთავრობის ინფორმაციის ბიუროს ცნობით, მოსახლეობის თითქმის 80% მისდევს ბუდიზმს. 1991 წლის აღწერის მონაცემებით (ბოლო ოფიციალური აღწერა, რომლითაც რელიგიური სტატისტიკა შეგროვფა), მაკაოს მოსახლეობის 16,8% ბუდისტი იყო, 6,7% კათოლიკე, ხოლო 61% სხვა ან არცერთი რელიგიის მიმდევარი, სამლოცველოებში კი მოსახლეობის ორი მესამედი დადიოდა. ამერიკულმა კვლევის ცენტრმა "Pew Research Centre" 2011 წელს შემდეგი სტატისტიკური მონაცემები გამოაქვეყნა: 58,9% ხალხური რელიგიები, 17,3% ბუდიზმი, 15,4% არარელიგიური, 7,2% ქრისტიანობა, 0,2% ისლამი და 1% სხვა.
"მაკაოს ძირითადი კანონი" აღიარებს რელიგიის თავისუფლებას. მისი ტექსტის მიხედვით, მაკაოს მაცხოვრებლებს აქვთ უფლება აირჩიონ საკუთარი სარწმუნოება, მონაწილეობა მიიღონ სასურველ პრაქტიკებსა და რიტუალებში, გაავრცელონ საკითარი რწმენა, სახელმწიფო "არ ჩაერევა რელიგიური ორგაბიზაციების შინაგან საქმიანობაში". და უფლებას აძლევს მოსახლეობსს შეინარჩუნონ კავშირი ორგანიზაციებთან მაკაოს გარეთ. რელიგიურ ორგანიზაციებს აქვთ სასწავლებლების გახსნის და საკუთარი რელიგიის სწავლების და ფინანსების მართვის უფლება კანონთან შეთანხმებით.
შენიზმი (ჩინური ხალხური რელიგია)
შენიზმი ერთ-ერთი უძველესი ჩინური ხალხური რელიგიაა. ის ეფუძვნება შენების (ღმერთების, განსახიერებების) თაყვანისცემაზე, რომლებიც წარმოადგენენ ბუნების ძალების, წინაპრების, ოჯახების ან ლეგენდარული კულტურული გმირების სულებს.
კონფუციანიზმი
კონფუციანიზმის იდეებმა და ზნეობრივმა ნორმებმა დიდი გავლენა იქონიეს მაკაოს კულტურაზე. 1909 წელს შეიქმნა მაკაოს კონფუციანიზმის ასოციაცია. ორგანიზაცია თავიდან პეკინის კონფუციანიზმის ასოციაციის ფილიალი იყო, მაგრამ შემდეგ დამოუკიდებლობა მოიპოვა. მაკაოს კონფუციანიზმის ასოციაციის მიზანია "პატივი სცეს კონფუციანიზმის პრინციპებს, გაავრცელოს წმინდა მადლი, უზრუნველყოფა კონფუციური განათლების მათთვის, ვისაც სურთ მისი მიღება და კონფუციური კულტურის პოპულარიზაცია". ამ მიზნით 1913 წელს ორგანიზაციამ მაკაოში პატარა სკოლა დააარსა. 1960 წელს ორგანიზაციამ დაბეჭდა კონფუცის რჩეული გამონათქვამების კრებული საშუალო სკოლებისთვის. მასში შედის 74-მდე გამონათქვამი კონფუცის სხვადასვა ნაშრომიდან. მისი მიზანია მოსწავლეებს დახმარება მათ დამახსოვრებაში
კონფუცის დაბადების დღეს, რომელიც მთვარის კალენდრით 27 აგვისტოს აღინიშნება, ორგანიზაცია ატარებს ხსენების და წირვის ცერემონიალს, რომელშიც სკოლის მოსწავლეები სურვილით მონაწილეობას იღებენ.
ბუდიზმი
სახელმწიფო საინფორმაციო ბიუროს ცნობით, მოსახლეობის თითქმის 80% ბუდიზმს მისდევს. ბუდიზმი მაკაოში მთავარი რელიგიაა, რაც აისახება მაკაოს კულტურასა და ისტორიაში. მაკაოში ხალხის უმეტესობას დიდი რწმენა აქვს ბუდიზმის მიმართ, მიუხედავად იმისა, რომ სამლოცველოებში ხშირად არ დადიან. სხვა შეფასებებით, ბუდიზმის და ხალხური რელიგიების მიმდევრები საერთო მოსახლეობის 92% -ს შეადგენს.
ჩინური ხალხური რელიგია დაოსიზმი დღეს უმეტესად ბუდიზმთან შერწყმულ ფორმაში არსებობს.
ისლამი
ისლამი მაკაოში მინგის დინასტიამდე არსებობდა. ისლამის შემოღების ზუსტი პერიოდი და ისტორია დავის საკითხია, მაგრამ ზოგადად ითვლება, რომ იგი რეგიონში არაბმა და სპარსელმა ვაჭრებმა შემოიტანეს. მეორე მსოფლიო ომის დროს ეთნიკური ჰუი მუსლიმების დიდი რაოდენობა ჩინეთიდან გაიქცა მაკაოში.
2007 წელს მაკაოში არსებობდა ერთი მეჩეთი და ერთი მაჰმადიანთა სასაფლაო, რომელიც ემსახურებოდა ქალაქის "მაკაოს ისლამური საზოგადოების" 400 მუსლიმს. ეს მეჩეთი განახლებული იყო 2007 წლის ბოლო თვეებში, დაგეგმილი იყო მისი ზომის გაორმაგრბა და მეჩეთის გათანამედროვება. როგორც მუსლიმები, ასევე კათოლიკეები ზოგჯერ ირჩევენ თავიანთი შვილებისთვის სახელებს ფატიმა, ომარი ან სორაია.
წყაროები
კატეგორია:რელიგია მაკაოში
ელჩო
ელჩო (Elcho Island) — კუნძული არაფურის ზღვაში ავსტრალიის შტატის ჩრდილოეთი ტერიტორიის სანაპიროს შორიახლოს. კუნძულის მოსახლეობის რაოდენობა შეადგენს — 2156 ადამიანს.
გეოგრაფია
ელჩო წარმოადგენს პატარა კუნძულს, რომელიც მდებარეობს ნახევარკუნძულ არნემ-ლენდის შორიახლოს. მისგან სამხრეთ-დასავლეთით მდებარეობს კუნძული ჰაუარდი, ჩრდილო-აღმოსავლეთით — უესელის კუნძულები. გარს აკრავს არაფურის ზღვის წყლები. მანძილი ავსტრალიის კონტინენტურ ნაწილამდე სულ შეადგენს 1 კმ-ს; შტატ ჩრდილოეთის ტერიტორიის დედაქალაქ დარვინამდე — დაახლოებით 550 კმ-ს ჩრდილო-აღმოსავლეთით. უახლოესი დასახლება, ნულუნბაი, მდებარეობს დაახლოებით 150 კმ-ით სამხრეთ-აღმოსავლეთით. კუნძულის ფართობი — 278,3 კმ². სანაპირო ზოლის სიგრძე — 139 კმ. კუნძულის სიგრძე შეადგენს დაახლოებით 55 კმ-ს, სიგანე — 6 კმ-ს.
კუნძულის რელიეფი ვაკეა, ზოგიერთ ადგილას გვხვდება ქვიშოვანი დიუნები და კლდეები. უპირატესად დაფარულია ევკალიპტის ტყეებით. სანაპირო ზონაში მდებარეობს მრავალი მანგროს ტყეები. ელჩოზე ბუდობს დიდი რაოდენობით ზღვის ფრინველი, ხოლო ნაპირზე ასევე კვერცხებს დებენ ზღვის კუები. კუნძულზე არ არსებობს მუდმივი მდინარეები.
ისტორია
სავარაუდოდ, პირველებმა კუნძულის არსებობის თაობაზე (აბორიგენები მხედველობაში არ მიიღება) გაიგეს კუნძულ სულავესიდან (მაკასარები) წამოსულებმა, რომლებიც ამ რაიონში აწარმოვებდნენ ტრეპანგის მოპოვებას. პირველი ევროპული დასახლება ელჩოზე დაარსდა 1922—1923 წლებში, როდესაც კუნძულზე გამოჩნდნენ ნავთობსაძიებო კომპანიის წარმომადგენლები, ასევე მეთოდისტი მისიონერები. მისიონერების მოღვაწეობა უნაყოფო აღმოჩნდა, ამიტომ მისია დაიხურა (ხელმეორედ გაიხსნა მხოლოდ 1942 წელს).
მოსახლეობა
კუნძული მდებარეობს ავსტრალიელი აბორიგენების საკუთრებაში, რომელიც განკარგავს ავსტრალიის მკვიდრი მოსახლეობის მსხვილ საზოგადოებას არნემ-ლენდის ჩრდილო-აღმოსავლეთში. ელჩოზე შესვლა შეზღუდულია. ყველაზე დიდი დასახლებაა — 1942 წელს მეთოდისტური მისიის მიერ დაარსებული გალივინკუ (Galiwin'ku). 2006 წლის მონაცემების მიხედვით იქ ცხოვრობდა 1698 ადამიანი, რომელთაგან უმრავლესობა მკვიდრი ავსტრალიელების წარმომადგენელია. მოსახლეობა უპირატესად საუბრობს ავსტრალიელი აბორიგენების ერთ-ერთ ენაზე (ტიამპარპუინგუ). სახლში ინგლისურად საუბრობს მხოლოდ კუნძულელთა 10 %. ძირითადი რელიგიაა — ქრისტიანობა. მოქმედებს აეროდრომი.
სქოლიო
კატეგორია:არაფურის ზღვა კატეგორია:ავსტრალიის კუნძულები
ყარადერა
ყარადერა (Qaradərə) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ზანგილანის რაიონის სოფლები
აკლიმატიზაცია
აკლიმატიზაცია ( — „თან“, klima — „ჰავა“, „კლიმატი“) — ცოცხალი ორგანიზმის ფიზიოლოგიური და/ან ქცევითი შეუგება გარემოს სხვადასხვა ფაქტორების ცვლილებებთან.
აკლიმატიზაცია წარმოადგენს ინდივიდის თანდათანობით განვითარებულ სხვადასხვა გრძელვადიან საპასუხო რეაქციას, რომელიც მეტნაკლებად ჰაბიტუალური და შექცევადია. ეს განასხვავებს აკლიმატიზაციას ჰომეოსტაზისგან, ორგანიზმის ზრდისა და განვითარების შეუქცევადი პროცესისგან და ევოლუციური ადაპტაციისგან (რაც გულისხმობს შეგუებითი რეაქციის განვითარებას პოპულაციაში თაობების მანძილზე). აკლიმატიზაციის განვითარება შესაძლებელია წინასწარ, ცვლილებების მოლოდინის პირობებში და უზრუნველყოფს ორგანიზმის გადარჩენას მისთვის უჩეულო გარემოში (მაგ., ადაპტაცია კლიმატის სეზონური ცვლილებების მიმართ).
ლიტერატურა
კატეგორია:ბიოლოგია კატეგორია:ეკოლოგია
გიორგი ჭილაია
thumb|right|200პქ| გაზ. „ლელო“, 16 მაისი, 1981 გიორგი ჭილაია (დ. 26 ივნისი, 1957, სტალინირი, საქართველოს სსრ) — ქართველი და საბჭოთა ფეხბურთელი, მცველი. იცავდა თბილისის „დინამოსა“ და ქუთაისის „ტორპედოს“ ღირსებას. ევროპის თასების მფლობელთა თასის (1981) მფლობელი თბილისის „დინამოს“ შემადგენლობაში. საერთაშორისო კლასის სპორტის ოსტატი (1981).
2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — გიორგი ჭილაიას საქართველოს სპორტის რაინდის წოდება მიენიჭა.
საკლუბო კარიერა
გიორგი ჭილაიამ თბილისის „დინამოს“ შემადგენლობაში უმაღლესი ლიგის საკავშირო პირველობის 52 შეხვედრაში მიიღო მონაწილეობა. ამას გარდა, ევროპული საერთაშორისო საფეხბურთო ტურნირების ფარგლებში „დინამოს“ ღირსება 6 შეხვედრაში დაიცვა, აქედან 3 მატჩი — ევროპის ჩემპიონთა თასის და 3 მატჩიც თასების მფლობელთა თასის გათამაშებაში.
რაც შეეხება ქუთაისის „ტორპედოს“, მის შემადგენლობაში უმაღლესი ლიგის საკავშირო პირველობის 77 შეხვედრაში მიიღო მონაწილეობა და 4 ბურთი გაიტანა.
ევროთასებზე
ქვემოთ წარმოდგენილია ევროპის ქვეყნების საკლუბო გუნდების ოფიციალური ტურნირების ფარგლებში გიორგი ჭილაიას მონაწილეობით გამართული მატჩების სტატისტიკური მონაცემები.
სქოლიო
კატეგორია:დაბადებული 1957 კატეგორია:დაბადებული 26 ივნისი კატეგორია:ქართველი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:თბილისის დინამოს ფეხბურთელები კატეგორია:ქუთაისის ტორპედოს ფეხბურთელები კატეგორია:საბჭოთა კავშირის საერთაშორისო კლასის სპორტის ოსტატები გ
ვესიენი (ტელენეშტის რაიონი)
ვესიენი (Văsieni) — სოფელი მოლდოვაში, ტელენეშტის რაიონში. მდებარეობს ზღვის დონიდან 158 მეტრზე. 2004 წლის მონაცემებით, მოსახლეობა 1 279 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
ტაავი რიივასი
ტაავი რიივასი (Taavi Rõivas; დ. 26 სექტემბერი, 1979, ტალინი) — ესტონელი პოლიტიკოსი. ესტონეთის პრემიერ-მინისტრი 2014-2016 წლებში. იგი არის ერთ-ერთი ყველაზე ახალგაზრდა მთავრობის მეთაური მსოფლიოში.
დაიბადა ტალინში 1979 წელს. დაამთავრა ტარტუს უნივერსიტეტი. ახალგაზრდა ასაკში გახდა რეფორმის პარტიის წევრი. 2012 წელს ანდრუს ანსიპის მთავრობაში დაიკავა სოციალურ საკითხთა მინისტრის თანამდებობა. 2014 წელს გადადგა პრემიერ-მინისტრი ანსიპი, მისი რეკომენდაციით პრეზიდენტმა ილვესმა ახალი მთავრობის ფორმირება ტაავი რიივასის დაავალა.
ესტონური ენის გარდა ფლობს ინგლისურ, რუსულ და ფინურ ენებს.
სქოლიო
კატეგორია:ესტონეთის პრემიერ-მინისტრები კატეგორია:დაბადებული 1979 კატეგორია:ესტონელი პოლიტიკოსები კატეგორია:დაბადებული 26 სექტემბერი
დამნაშავე გვირგვინი
დამნაშავე გვირგვინი (ギルティクラウン იაპ. გირუტი კურაუნ) — 2011 წლის იაპონური ანიმე ტელესერიალი, რომელიც გამოუშვა  Production I.G-მ რეჟისორ ტეცურო არაკის ხელმძღვანელობით. მისი ჩვენება დაიწყო ტელეკომპანია Fuji TV-ის საპროგრამო ბლოკ  noitaminA-ში 2011 წლის  ოქტომბერში და დასრულდა 2012 წლის მარტში. სერიალისთვის მუსიკა შექმნა ჰიროუკი სავანომ, რომელის საუნდრეკებიც გამოყენებბულია ისე ანიმეებში, როგორებიცაა „Sengoku Basara“,  „Blue Exorcist“, „Mobile Suit Gundam Unicorn“ და სხვა. ასევე მუსიკის შექმნაში მონაწილეობა მიიღო Ryo-მ (supercell), რომელის დაწერილ სიმღერებსაც ინორი ასრულებს.
სქოლიო
კატეგორია:ანიმე:სერიალები
ანასტასია პოპოვა
ანასტასია პოპოვა (Анастасия Андреевна Попова; დ. 24 ნოემბერი, 1987, მოსკოვი) — რუსი ჟურნალისტი. მუშაობს „Россия-24“-ზე. ის არის რეჟისორი ფილმისა „სირიული დღიური“ რომელიც ეხებოდა სირიაში მიმდინარე ომს.
2014 წლის ზამთრის ოლიმპიადაზე იყო ერთ-ერთი ოლიმპიური მედროშე.
სქოლიო
კატეგორია:დაბადებული 1987 კატეგორია:დაბადებული 24 ნოემბერი კატეგორია:რუსი ჟურნალისტები
ჯერი
ჯერი — მიმდინარე (ახლანდელ) ეგვიპტოლოგიაში მოხსენიებული, როგორც ეგვიპტის პირველი დინასტიის მესამე ფარაონი. იგი მეფობდა ძვ. წ. 31-ე საუკუნის შუა ხანებში და იმეფა დაახლოებით 41 წელი. ფლინდერს პიტრიმ სავარაუდოდ ჯერის ან მისი ერთ-ერთი მეუღლის მუმიფიცირებული მკლავი (ან წინამხარი) აღმოაჩინა, თუმცა აღმოჩენა ემილ ბრუგშმა გაანადგურა.
სქოლიო
კატეგორია:ეგვიპტის პირველი დინასტიის ფარაონები
ნაისაარი
ნაისაარი (Naissaar) — კუნძული ესტონეთის ჩრდილოეთ ნაწილში. მდებარეობს ფინეთის ყურეში და არის ქვეყნის სიდიდით მე-6 კუნძული. ადმინისტრაციულად განეკუთვნება ჰარიუმაის მაზრას.
რესურსები ინტერნეტში
კატეგორია:ესტონეთის კუნძულები
ანჯელენო
ანჯელენო — ქლიავის ამერიკული ჯიში, მიეკუთვნება ჩინურ-იაპონური ქლიავების რიგს, რომელიც საქართველოში ახალი ინტროდუცირებულია. მსხმოიარობაში შედის დარგვიდან მე-3–4 წელს. ხასიათდება საადრეო-საშუალო პერიოდის ყვავილობით, საშუალო-მაღალი მოსავლიანობით. მსხმოიარობს რეგულარულად და უხვად. ნაყოფის ზომა სტაბილურად მსხვილია, 80–100 გრამი, ზოგიერთი ეგზემპლარი 120–130 გრამსაც აღწევს, მწიფდება აგვისტოს ბოლოს – სექტემბრის პირველ ნახევარში (შიდა ქართლი). მოითხოვს რამდენიმე ვადაში კრეფას და კარგად ინახება ჩვეულებრივი სარდაფის პირობებში 3–4 კვირის განმავლობაში. ძირითადად გამოიყენება სასუფრედ.
ნაყოფი მრგვალი, სფეროს ფორმისაა, კანი მუქი წითელია, რომელიც შავში გადადის, დაფარულია ნაფიფქით, რბილობი წითელი ფერის, მკვრივი, ხასიათდება მომჟავო, მეტად ორიგინალური გემოთი, კურკა წვრილი — როგორც ტყემალს, რბილობს არ სცილდება. ქლიავის ახლად ინტროდუცირებული პერსპექტიული ჯიშია.
სქოლიო
კატეგორია:ქლიავის ჯიშები
სამხრეთი პემბა
სამხრეთი პემბა (Kusini Pemba, Pemba South) — ტანზანიის 30-დან და ზანზიბარის ნახევრადავტონომიის 5-დან ერთ-ერთი ოლქი. მდებარეობს ზანზიბარის არქიპელაგის კუნძულ პემბაზე.
ოლქის ადმინისტრაციული ცენტრია — ქალაქი მკოანი.
მოსახლეობა — 195 116 ადამიანი (2012 წელი).
ფართობი — 332 კმ².
სქოლიო
კატეგორია:ტანზანია კატეგორია:ტანზანიის ოლქები კატეგორია:ზანზიბარის ოლქები
რაიმონ IV ტრიპოლელი
რაიმონ IV ტრიპოლელი (Raymond IV de Tripoli) — ტრიპოლის გრაფი 1187-1189 წლებში და ანტიოქიის რეგენტი 1193-1194 წლებში.
1187 წელს რაიმონ III უმემკვიდროდ გარდაიცვალა და ტახტი მის ნათლულ რაიმონს დაუტოვა. ორი წლის შემდეგ მამამისმა, ანტიოქიის მთავარმა ბოემონდ III-მ ტრიპოლის ტახტზე თავისი მეორე ვაჟი — ბოემონდ IV (ტრიპოლისათვის ბოემონდ I) აიყვანა, ხოლო ლევონ II-ის მიერ მისი დატყვევების შემდეგ რაიმონი გახდა ანტიოქიის რეგენტი.
1195 წელს რაიმონმა იქორწინა ალისა სომეხზე — ლევონ II-ის ძმისშვილზე და რუბენ III-ის ქალიშვილზე, რის შედეგადაც მათ შორის მშვიდობა დამყარდა. რაიმონდის გარდაცვალების შემდეგ, მისი შვილი რაიმონ რუპენი იბრძოდა მამამისის მემკვიდრეობისთვის.
ლიტერატურა
კატეგორია:ტრიპოლის გრაფები კატეგორია:გარდაცვლილი 1199
აიაუანკოს რაიონი
აიაუანკოს რაიონი (Distrito de Ayahuanco) — რაიონი პერუში, აიაკუჩოს რეგიონის უანტის პროვინციაში. მდებარეობს ზღვის დონიდან 3 414 მეტრზე. 2007 წლის მონაცემებით, მოსახლეობა 5 261 ადამიანს შეადგენდა, სიმჭიდროვე 6 ადამიანი კმ²-ზე. ფართობი 871.49 კმ²-ია.
კორპუსტა
კორპუსტა (Кәрпәсте) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 11 ადამიანი. რაიონულ ცენტრ ბელრეცკიდან დაშორებულია 113 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (62%).
სქოლიო
კატეგორია:ბელორეცკის რაიონის სოფლები
გორალი
გორალი, ამურის გორალი  , ჩინური გორალი , ან აღმოსავლური გორალი (Naemorhedus caudatus) — წყვილჩლიქოსანი ძუძუმწოვარი ძროხისებრთა ოჯახისა.
აღწერა
გორალი არის ჯმუხი, თხის მსგავსი ცხოველი. მისი ბეწვი მონაცრისფროა, კისერსა და ხერხემალზე გასდევს შავი ზოლი. ორივე სქესის წარმომადგენელს აქვს მოკლე, უკან გადაღუნული რქები.
გავრცელება
გავრცელებულნი არიან სამხრეთ-აღმოსავლეთ რუსეთის მთის ტყეებში (ხაბაროვსკის მხარე და პრიმორიეს მხარე), ჩრდილო-აღმოსავლეთ ჩინეთში (ხეილუნძიანი, გირინი), ასევე კორეის ნახევარკუნძულზე.
სქოლიო
კატეგორია:გორალები კატეგორია:ჩრდილოეთ კორეის ძუძუმწოვრები კატეგორია:ჩინეთის ძუძუმწოვრები კატეგორია:რუსეთის ძუძუმწოვრები
დირ-კრიკი (აუტაგამის ოლქი)
გეოგრაფია
აშშ-ის ბიუროს აღწერის მონაცემებით, ქალაქის ფართობი შეადგენს 92 კმ²-ს. აქედან, 91,9 კმ² ხმელეთს, ხოლო 0,1 კმ² წყალს უჭირავს.
სქოლიო
კატეგორია:აუტაგამის ოლქის ქალაქები
Games Domain
Games Domain — ვიდეო თამაშების ვებსაიტი, რომელიც დაარსდა 1990 წლის ბოლოს დეივ დეივ სტენუორთიის მიერ, ბირმინგემში, დიდი ბრიტანეთი. იგი ფუნქციონირებდა 1994-2015 წლებში და ხელმისაწვდომი იყო მსოფლიოს შვიდ ქვეყანაში. 2002 წელს Games Domain ითვლებოდა ერთ-ერთ წამყვან ვიდეო თამაშების ვებსაიტად, რომელსაც ყოველთვიურად სტუმრობდა დაახლოებით 1.4 მილიონი მომხმარებელი. მას სევე ჰყვადა ორი დაძმობილებული საიტი - Kids Domain, რომელიც ფოკუსირებული იყო საბავშვო კონტენტზე და - Consol Domein, რომელიც მოიცავდა კონსოლის თამაშებს. საიტი აქვეყნებდა სიახლეებს, მიმოხილვებს, პრევიუებს, ასევე გააჩნდა გადმოტვირთვის სექცია, სადაც ხელმისაწვდომი იყო დემო თამაშები, პატჩები და ა.შ.
სქოლიო
კატეგორია:ვიდეო თამაშების განხილვების საიტები კატეგორია:ბრიტანული ვებსაიტები
გერმენეშტი
გერმენეშტი (Ghermănești) — სოფელი მოლდოვაში, ტელენეშტის რაიონში. მდებარეობს ზღვის დონიდან 83 მეტრზე. 2004 წლის მონაცემებით, მოსახლეობა 537 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
აკორდეონი
მინი|აკორდეონი. ზემოთ — იტალია, 1978; ქვემოთ — საბჭოთა პერიოდის რუსეთი. აკორდეონი, აკორდიონი (Akkordeon) — პორტატიული პნევმატურენიანი მუსიკალური ინსტრუმენტების საერთო სახელწოდება, რომელთაც მარცხენა კლავიატურაზე აქვთ მზა აკორდული აკომპანემენტის სისტემა. პირველი პროტოტიპული აკორდეონი შექმნა გერმანელმა ოსტატმა კ. ფ. ლ. ბუშმანმა 1822 წელს, სახელწოდება კი 1829 წელს უწოდა ავსტრიელმა ორგანის ოსტატმა კ. დამიანმა მის მიერ გაუმჯობესებულ გარმონიკას. XIX საუკუნის 30-იანი წლებიდან აკორდეონი ფართოდ გავრცელდა დასავლეთ ევროპასა და ამერიკის შეერთებული შტატებში, შემდეგ რუსეთში და XX საუკუნიდან — საქართველოშიც. ფართოდ გავრცელდა აღმოსავლეთ საქართველოში, ხშირად გამოიყენებოდა ლხინში დოლთან ერთად.
კორდეონზე მარჯვენა ხელის კლავიატურის დიაპაზონის სხვადასხვა ზომის მიხედვით — სამი ოქტავა ან მეტია. მარცხენა კლავიატურა ღილაკებიანია (24-დან 140-მდე), რომელიც სხვადასხვა ტონალობაში იძლევა მზა აკორდს. აკორდეონს აქვს „ენების“ კომპლექტი, 2-5 მარჯვენა კლავიატურისათვის და 4-5 მარცხენისათვის. ეს იძლევა ტემბრის გამრავალფეროვნების საშუალებას და ოქტავით ან უნისონურად ბგერების გაორმაგების გზით ჟღერადობის ძალა და ტემბრის შეფერილობა იცვლება.
რობ რაინერი
რობ რაინერი (Rob Reiner; დ. 6 მარტი, 1947, ბრონქსი ) — ამერიკელი მსახიობი, რეჟისორი, პროდიუსერი და აქტივისტი. მიღებული აქვს ემის ჯილდო.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი რეჟისორები კატეგორია:ამერიკელი კინოპროდიუსერები კატეგორია:დაბადებული 1947 კატეგორია:ნიუ-იორკელები კატეგორია:დაბადებული 6 მარტი
კოსვეი-ბეი (სადგური)
რესურსები ინტერნეტში
კატეგორია:კუნძულის ხაზი
კუდაშმანოვო
კუდაშმანოვო (Ҡоҙашман) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 16 ადამიანი. რაიონულ ცენტრ ბელრეცკიდან დაშორებულია 60 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (89%).
სქოლიო
კატეგორია:ბელორეცკის რაიონის სოფლები
იოანეს ხიდი
იოანეს ხიდი (Иоанновский мост) — კრონვერის სრუტეზე გადებული ხიდი სანქტ-პეტერბურგში, პეტროგრადის რაიონში. აკავშირებს ზაიაჩის და პეტროგრადის კუნძულებს. 1887 წლამდე პეტრეს ხიდის სახელით იყო ცნობილი, თუმცა შემდგომში მას დაერქვა იოანეს ხიდი. ხიდთან უახლოესი მეტროსადგურია „გორკოვსკაია“.
ისტორია
სანქტ-პეტერბურგის ისტორია 1703 წელს დაიწყო პეტრესა და პავლეს ციხეების ჩამოყალიბებით. პირველი ხიდი ახლადაშენებულ ქალაქში იყო ხის, რომელიც ერთმანეთთან აკავშირებდა ზაიაჩისა და პეტროგრადის კუნძულებს. ხიდი განთავსებული იყო ჯერ კიდევ 1705 წელს დათარიღებულ ქალაქ სანქტ-პეტერბურგის გეგმაზე.
1738 წელს, როდესაც დამატებითი საფორტიფიკაციო ნაგებობების საჭიროება საბოლოოდ აღმოიფხვრა, ხიდი თავიდან აშენდა. სწორედ ამ დროისათვის აშენდა იოანეს რაველინი, აქტიურად შენდებოდა იოანეს კარიბჭეც, რომელიც დასრულდა 1740 წელს. სწორედ ამ კარიბჭეზე იყო მიმართული ხიდი.
თანამედროვე იოანეს ხიდი ფეხით მოსიარულეთათვის არის განკუთვნილი და დღემდე ძველი ხიდის ქვის საძირკველს ეყრდნობა.
მაგალი თოდუა
მაგალი თოდუა (დ. 19 იანვარი, 1927, სოფ. სალხინო — გ. 3 მაისი, 2016, თბილისი) — ქართველი მთარგმნელი, ენათმეცნიერი და აღმოსავლეთმცოდნე (ირანისტი), ფილოლოგიის მეცნიერებათა დოქტორი, აკადემიკოსი, გელათის აკადემიის პირველი პრეზიდენტი, რუსთაველის პრემიის ლაურეატი (2013).
ბიოგრაფია
საშუალო სკოლა დაამთავრა სოფელ სალხინოში, 1943 წელს. 1949 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. თარგმანების პირველი წიგნი „ტაჯიკური პოეზია“ გამოსცა 1952 წელს. 1950-1961 წლებში იყო თბილისის სახელმწიფო უნივერსიტეტის უფროსი ლაბორანტი და უფროსი მასწავლებელი; 1961-1966 წლებში აღმოსავლეთმცოდნეობის ინსტიტუტის უფროსი მეცნიერ-თანამშრომელი; 1991-1995 წლებში ქუთაისის სახელმწიფო უნივერსიტეტი სრექტორი; 2002-2008 წლებში „გელათის მეცნიერებათა აკადემიის ჟურნალის“ დამფუძნებელი და მთავარი რედაქტორი. 2008 წლიდან ჟურნალ „ქართველოლოგიის“ დამფუძნებელი და მთავარი რედაქტორი.
1954 წელს დაიცვა საკანდიდატო დისერტაცია თემაზე — „გოლესთანის მიბაძვანი სპარსულ ლიტერატურაში“; 1967 წელს —  სადოქტორო დისერტაციის თემაზე — „ქილილა და დამანას“ საბასეული ვერსია.
1965-1988 წლებში ოთხ ტომად გამოსცა აღმოსავლური მწერლობის კრებული „არმაღანი“, რომელიც 2016 წელს გადააკეთა ჟურნალად და დღემდე გამოიცემა.
მაგალი თოდუას ნათარგმნი აქვს ირანელ კლასიკოსთა ნაწარმოებები. ქართულად თარგმნა და გამოსცა რუდაქის, დაყიყის, ომარ ხაიამის, ფირდოუსის, ნიზამი განჯელის, საადის, ჯალალ ედ-დინ რუმის, ხაყანის, ათარის, ნასერ ხოსროვის და სხვა მრავალ პოეტის შემოქმედება.
2013 წელა ქართული ლიტერატურის განვითარებაში შეტანილი განსაკუთრებული წვლილისათვის მიენიჭა რუსთაველის პრემია. 2008 წელს კი ირანის ისლამური რესპუბლიკის პრეზიდენტის მიერ დაწესებული პრემია, „მსოფლიოში საუკეთესო ირანისტი“.
მაგალი თოდუა გარდაიცვალა 2016 წლის 3 მაისს თბილისში. დაკრძალულია თაბორის მონასტრის ეზოში.
სქოლიო
კატეგორია:მარტვილის მუნიციპალიტეტში დაბადებულები კატეგორია:ქართველი მთარგმნელები კატეგორია:აღმოსავლეთმცოდნეები კატეგორია:ქართველი ენათმეცნიერები კატეგორია:ქართველი პედაგოგები კატეგორია:ფილოლოგიურ მეცნიერებათა დოქტორები კატეგორია:თბილისის სახელმწიფო უნივერსიტეტის კურსდამთავრებულები
ერალდო პეჩი
ერალდო პეჩი (Eraldo Pecci; დ. 12 აპრილი, 1955, სან-ჯოვანი-ინ-მარინიანო, იტალია) — იტალიელი ფეხბურთელი, ნახევარმცველი. იცავდა „ბოლონიის“, „ტორინოს“, „ფიორენტინას“, „ნაპოლის“, „ვიჩენცას“ და იტალიის ეროვნული ნაკრების ღირსებას. იტალიის თასის მფლობელი „ბოლონიის“ შემადგენლობაში. იტალიის ჩემპიონი, ვიცე-ჩემპიონი და ორგზის ბრინჯაოს პრიზიორი „ტორინოს“ შემადგენლობაში. 1978 წლის არგენტინის მსოფლიო ჩემპიონატის მონაწილე იტალიის ეროვნული ნაკრების შემადგენლობაში.
სანაკრებო კარიერა
1975–1978 წლებში იტალიის ეროვნული ნაკრების ღირსებას იცავს, რომლის შემადგენლობაში 6 შეხვედრას ატარებს.
სქოლიო
კატეგორია:დაბადებული 1955 კატეგორია:დაბადებული 12 აპრილი კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:სერია B-ს ფეხბურთელები კატეგორია:ბოლონიის ფეხბურთელები კატეგორია:ტორინოს ფეხბურთელები კატეგორია:ფიორენტინას ფეხბურთელები კატეგორია:ნაპოლის ფეხბურთელები კატეგორია:იტალიის ნაკრების ფეხბურთელები კატეგორია:1978 წლის მსოფლიო საფეხბურთო ჩემპიონატის ფეხბურთელები
ქართული ადგილწარმოშობის დასახელების ღვინოების სია
ქვემოთ მოცემულია ქართული ადგილწარმოშობის დასახელების ღვინოების სია. საქპატენტის მიერ საქართველოში დარეგისტრირებულია 24 ადგილწარმოშობის დასახელების ღვინო და მიკროზონა.